
1. Kampaņas nepieciešamības apraksts
Latvijai kā atvērtai un daudzveidīgai Eiropas Savienības valstij ir būtiski stiprināt savu pozīciju kā pievilcīgam tūrisma galamērķim tuvējā reģionā. Ņemot vērā, ka ienākošais tūrisms ir viens no nozīmīgākajiem tautsaimniecības attīstības veicinātājiem, šīs kampaņas mērķis ir mērķtiecīgi piesaistīt ceļotājus no Lietuvas un Igaunijas – tirgiem ar augstu potenciālu un loģistikas pieejamību. Tūristu izdevumi sekmē ne tikai tūrisma nozari, bet arī plašāku pakalpojumu un mazumtirdzniecības sektoru, vienlaikus veidojot jaunas darba vietas un nodrošinot nodokļu ieņēmumus. Stratēģiski plānota kampaņa palīdzēs nostiprināt Latvijas kā pieejamas, interesantas un daudzveidīgas atpūtas vietas tēlu, veicinot gan atkārtotu apmeklējumu, gan jaunu ceļotāju plūsmu. Aicinām mediju aģentūras radīt efektīvu, datu balstītu kampaņas stratēģiju, kas veicinātu Latvijas tautsaimniecības izaugsmi un starptautisko konkurētspēju reģionā.

2. Informācija par primārajām mērķauditorijām un interešu profiliem
Galvenais fokuss ir uz trīs dažādiem ceļotāju profiliem jeb mērķauditorijām, balstoties uz to interesēm un piedāvājot tiem sekojošus produktus vai daļu no tiem:
2.1. Dabas un aktīvās atpūtas interešu profils - produkti: dabas takas, nacionālie parki, purvu takas, velobraucieni, ūdenstūrisms, pārgājieni, jūras piekraste, ezeri, mazpilsētas, neierastas naktsmītnes, tradicionālā pirts, vietējā virtuve, mazās saimniecības un eko pārtikas ražotnes.
2.2. Ģimeņu ar bērniem interešu profils - produkti: vēsturiskie transporta līdzekļi, senās ražotnes, pilis un muižas, dabas un atrakciju parki (Gaujas nacionālais, Tērvetes u.c.), muzeji (Etnogrāfiskais, Motormuzejs u.c.), mazās saimniecības un produktu tapšanas meistarklases (maize, siers, medus u.c.), klasiskās naktsmītnes pilsētās un mazpilsētās, mini Zoo un lauku sētas.
2.3. Urbānās vides un kultūras interešu profils - produkti: Rīgas, Jūrmalas, Liepājas, Ventspils, Valmieras, Daugavpils, Rēzeknes, Cēsu u.c. pilsētu tūrisma iespējas, koncerti un festivāli, operas, biennāles, arhitektūra, muzeji (Mākslas muzejs, Kuģniecības muzejs, Jūgendstila muzejs u.c.), pilis un muižas, SPA, restorāni un to meistarklases.
2.4. Sagatavojot piedāvājumu pretendentam jānorāda ar kādām metodēm rīkiem un taktisku rīcību tiks panākta mērķauditorijas uzrunāšana. 
3. Kampaņas periods: 01.04.2027. – 30.06.2027. Ar kampaņu nepieciešams veicināt tūristu pieplūdumu no maija līdz augustam, t.i. galvenajā atvaļinājumu un tūrisma sezonā reģionā.
4. Kampaņas vispārējais mērķis ir popularizēt Latviju kā pievilcīgu tūrisma galamērķi tuvējā reģionā, un zemāk izdalīti vispārējā mērķa apakšpunkti:
4.1. Nodrošināt Latvijas tūrisma publicitāti Igaunijas un Lietuvas tirgū, uzturēt regulāru interesi Igaunijas un Lietuvas tirgū par Latvijas tūrisma piedāvājumu.
4.2. Informēt Igaunijā un Lietuvā dzīvojošo mērķauditoriju par jaunajām iespējam Latvijas tūrismā, dot konkrētas idejas jauniem galamērķiem.
4.3. Veicināt Igaunijā un Lietuvā dzīvojošo mērķauditoriju pavadīt brīvdienas Latvijā un veicināt vairāku dienu ceļotāju skaita palielināšanos Latvijā; 
4.4. Veicinot Latvijas tūrisma produktu un pakalpojumu ienesīgumu, it īpaši mazo, vidējo un reģionu uzņēmēju, kuri piedāvā tūrisma pakalpojumus;
4.5. Veicināt Latvijas tūristu mītņu noslodzi kampaņas laikā un pēc tās;
4.6. Reklamēt Latvijas tūrisma portālu www.latvia.travel, tādējādi ilgtermiņā iedvesmot Igaunijas un Lietuvas iedzīvotājus ceļojumiem pa Latviju.
5. Pieejamais mediju budžets kampaņai, izmantojamie mediju veidi un budžeta sadalījums pa valstīm un mediju veidiem.
5.1. Kopējais budžets kampaņas īstenošanai ir 139000 EUR, neieskaitot PVN. Jāņem vērā, ka budžets iekļauj arī atlīdzību pretendentam par darbu jeb aģentūras komisiju
5.2. Budžeta sadalījums pa valstīm: 79000 EUR, neieskaitot PVN Lietuvā. 60000, neieskaitot PVN Igaunijā.
5.3. Budžeta sadalījums pa mediju veidiem katrā no valstīm: 50-60% digitālie interneta mediji, 15-30% Radio, 15-30% vides reklāma.  
5.4. Pretendentam sagatavojot piedāvājumu jāievēro dotās norādes attiecībā uz budžeta sadalījumu pa mediju veidiem un valstīm. Ņemot vērā, ka budžeta sadalījumiem pa mediju veidiem ir nelielas variācijas, pretendentam jānorāda tā ieskatā optimālākais reālais sadalījums atbilstoši pamatojot kādēļ kādā medijā rekomendēts tiek lielāks vai mazāks uzsvars, piemēram, ja vides medijos Lietuvā pretendents rekomendē novirzīt 30% no budžeta, tad jāpamato kādēļ uz vides medijiem tiek rekomendēts novirzīt lielāko iespējamo budžeta daļu.
6. Izaicinājumi komunikācijā
6.1. Galvenais izaicinājums komunikācijā ir tas, ka mērķauditorija zina, ko sagaidīt, nav pārsteiguma momenta kā tālākos galamērķos, sajūta ir līdzīga kā mītnes valstī. Esam atvērti likumīgiem un drosmīgiem risinājumiem, kas piesaista papildus uzmanību, tomēr tajā pašā laikā būtiski nesamazina mērķauditorijas sasniedzamību. Radoši un nestandarta mediju risinājumi netiek izvirzīti kā pašmērķis, taču tos var izmantot, ja tie dotu papildus efektu komunikācijai.
7. Pieejamie reklāmas materiāli
Pretendentam jāsagatavo piedāvājums ņemot vērā, ka būs pieejami interneta reklāmas baneri, kas pielāgoti izvēlēto digitālo mediju videi un formātiem, īsi, 6 sekunžu un 15 sekunžu video digitālajām platformām, 30 sekunžu audio reklāmas rullīši, vides reklāmai video reklāma 10-15 sekunžu garumā, kā arī statiski vizuālie materiāli nepieciešamajos izmēros.
8. No pretendenta sagaidāmie nodevumi un tehniskā piedāvājuma formāts.
8.1. Mediju plāns MS Excel formātā, kas iekļauj piedāvātos medijus, laika plānu, izvietojuma apjomu, mediju iegādes veidus, KPI (rezultivitātes kritērijus, abreviatūra no angļu valodas termina key performance indicator), mērķa grupas, cenas, atlaides, atlīdzību pretendentam. Pretendents mediju plānā var pievienot citus kritērijus, ko uzskata par nepieciešamiem pamatojuma piedāvājumā.
8.2. Mediju plānā iekļauto mediju un piedāvātās mediju kampaņas stratēģijas un taktikas pamatojumu. Pretendentam jānosaka KPI un pamatojums šo konkrēto KPI izvēlei, kā arī to mērīšanas piedāvājums. Pretendentam aprakstā jāprezentē/jāizklāsta, kā tas nonāca pie piedāvātā risinājuma, lai Pasūtītājs varētu iepazīties ar pretendenta darba struktūru, pieeju problēmu risināšanai un piedāvājuma izstrādē un tā realizācijā izmantotajiem rīkiem. Pretendents var pievienot un norādīt arī citu informāciju papildus, kas nepieciešama piedāvājuma aprakstam, ja tā, pretendenta ieskatā, palīdzēs pasūtītājam efektīvi sasniegt tā mērķus, kā arī izprast piedāvājumu. Mediju plāna un izvēlētās stratēģijas un taktikas pamatojums jāsagatavo prezentācijā, PDF formātā. 
9. Mediju plānos norādāmā informācija un detalizācija.
9.1. Sagatavojot mediju plāna piedāvājumu, pretendentam jāsastāda detalizēts plāns, lai pasūtītājs var saprast piedāvātos risinājumus, formātus, mediju kanālus, sasniedzamos mediju parametrus, vietu skaitu, izmēru, utml. nianses, kas raksturo mediju plānu, sasniedzamo mērķauditoriju, frekvenci, izmantotos formātus u.c. informāciju, kas potenciāli var ietekmēt mediju plāna efektivitāti.
9.2. Pasūtītājs neizvirza konkrētas minimālās detalizācijas prasības vai noteiktu plāna formātu. Pretendents var iesniegt kopējo mediju plūsmkarti / plānu (angl. – flowchart) ar augstu detalizāciju vai arī sagatavot kopējo plūsmkarti un arī detalizētus atsevišķu mediju veidu plānus, kuros tas norāda visu pretendenta ieskatā, svarīgo informāciju. Iesniegto plānu skaitam nav ietekmes vērtēšanā, bet plānos norādītajai informācijai.

10. Jāņem vērā, ka tehniskais piedāvājums paredzēts pasūtītāja divām kampaņām, kas šobrīd paredzētas, un pretendenta piedāvājums var tik ņemts par pamatu kampaņu realizācijā. Tomēr Pasūtītājs, realizējot attiecīgo kampaņu, patur tiesības koriģēt pretendenta tehnisko piedāvājumu pēc saviem ieskatiem (t.sk. tā budžetu, periodu u.c. parametrus), kā arī lūgt izdarīt precizējumus realizācijas taktikā (faktiskajā piedāvājumā), vadoties no kampaņas mērķiem, mērķauditorijas, pieejamajiem līdzekļiem, aktuālās situācijas kampaņas realizācijas laikā u.c. citiem apstākļiem un nepieciešamības.


